《饮酒拜浪婆》
宋代·林希逸

对饮敲铜斗，声声应浩歌。频斟江上酒，亟拜浪中婆。

深浅倾浮江，低回舞短蓑。白头高似屋，素袜想凌波。

江远如神在，杯长奈我何。却怜独醒客，憔悴赋湘娥。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。